[{"text_idx": "#000000", "text": "Hasi nahi al duzu? 8 urrats"}, {"text_idx": "#000001", "text": "Ingurumenari eta energia berriztagarriei buruzko egitarau indartsua Hernanin"}, {"text_idx": "#000002", "text": "Hernani Burujabe proiektuaren barruan, Sagarreta taldean biodibertsitateari lantzen dute Hernani eta Eren\u0303otzuko herritarrek. Maiatza bukaera eta ekaina hasierarako hainbat hitzaldi, irteera eta ekimen berezi antolatu dituzte."}, {"text_idx": "#000004", "text": "Ekainaren 1ean, Herriz herri basoak sortuz izenburupean esperientzia trukea egingo dute: Eako Ulla basoaz arituko da Basokideak taldeko Jose Mari Landa eta Sagarreta natur taldeak Hernanin bertako basoak berreskuratzeko proiektu bat aurkeztuko du. Ondoren, Noizko basoa filma emango da eta bere egile Mikele Landa Eigurenek aurkeztuko du. 19:00etan hasiko da ekitaldia, Biterin."}, {"text_idx": "#000006", "text": "Ekainaren 9an Munduarekin fabulatu. Hernani ekofeminismotik eta literaturatik zeharkatuz izenburupean, kale irakurraldia egingo dute Irakurketa taldea eta Hernaniko Kale Literatura taldeekin elkarlanean. 19:00etan Labaderotik abiatuko dira."}, {"text_idx": "#000007", "text": "Ekainaren 11n ibilaldi berezi batek itxiko du zikloa: Mandoegiko makrozentral eolikoaren proiektuak eragindako lurretara ibilaldia egingo dute, 9:00etan Aranoko aparkalekutik abiatuta. Bidean bioaniztasuna, ondarea eta proiektuari buruzko azalpenak emango dituzte."}, {"text_idx": "#000008", "text": "1. 350 hektareako eguzki-plaken proiektuari ezezkoa eman diote Erriberabeitiko herritarrek\n2. Artozkin 20 urtez desagerrarazitako artelan batzuk berreskuratu dituzte Itoizko solidarioek\n3. Kopenhage belaki-hiri bihurtze bidean da\n4. Otxandioko pikua pikutan dago!"}, {"text_idx": "#000011", "text": "Ekonomia sozial eraldatzailearen sareko kide da ARGIA (Bizi Baratzea). Informazio burujabetza helburu, egunerokoan gauzak egiteko beste modu batean sinesten dugu."}]